Борис Младенов-Young
Гълъбче, гълъбче, мило дете…

chitanka.info

На Жозефина

Гълъбче, гълъбче, мило дете,

с дивни чаровни очи!

Ти ме омая, сърцето ми взе,

моя дух волен сломи.

Няма за мен вече мир и покой —

в мисли по теб се топя,

виждам навсякъде образа твой,

но ме облъхва тъга.

Бездна дълбока лежи между нас.

Бог те е с хубост създал,

ала с посредствена външност съм аз

и в безнадеждна печал

прося любов с моя жален сонет

без да получа ответ!

с. Лехчево, 1954 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.